ફેન થિયરી વિથ પ્રૂફ: ફેન્સ રિઝર્વોયર ડોગ્સ(1992) અને પલ્પ ફિક્શન(1994) ના બે પાત્રો વીક વેગા અને વિન્સેન્ટ વેગા બંને ની અટક સરખી હોવાને લીધે બંને ભાઈઓ હશે એવી ધારણા એ સમય રાખી રહ્યા હતા. અને ટેરન્ટીનોએ આવું ઘણીવાર કર્યું છે. જેમકે Inglorious Basterds માં સાર્જન્ટ ડોની ડોનોવીત્ઝ અને ટ્રુ રોમાન્સમાં લિ ડોનોવીત્ઝ, ધ હેટફુલ એઈટ નો પીટ હિકોક્સ અને Inglorious Basterds નો આર્ચિ હિકોક્સ. આ બધી ફિલ્મો અલગ અલગ સમયગાળાની છે અને કોઈપણ બે ફિલ્મોની વાર્તામાં કોઈ સામ્ય નથી. એટલે લોકોએ એવું ધારી લીધું કે ટેરન્ટીનોની બધીજ ફિલ્મો માર્વેલનાં યુનિવર્સની જેમ એક શેર્ડ યુનિવર્સમાં હોવી જોઈએ.